open-index/open-wikipedia-markdown huggingface dataset:
Milan Hort

**Milan Hort** (* 6. február 1953, Červený Kameň) je bývalý podpredseda Národnej rady Slovenskej republiky a podpredseda SDKÚ-DS. Zároveň bol prvým primátorom Novej Dubnice.

## Profesionálna kariéra
Vyštudoval obchodnú fakultu Vysokej školy ekonomickej v Bratislave. Od roku 1979 pracoval v rôznych firmách v Trenčianskom kraji ako plánovač alebo vedúci odbytu či marketingu. Je spoluzakladateľom a aktívnym členom Klubu primátorov miest Slovenska a Únie miest Slovenska a iniciátorom spolupráce medzi regiónmi stredného a severného Považia a regiónom Benátsko v Taliansku, ktorá na rôznych úrovniach a v rôznych oblastiach pretrváva dodnes.

## Politická kariéra

### Stranícka úroveň
V roku 1990 vstúpil do strany KDH, v ktorej bol od roku 1994 členom predsedníctva. Pred Parlamentnými voľbami v roku 1998 prestúpil spolu s ďalšími členmi KDH do vznikajúcej politickej strany SDK. V roku 2000 stál pri zrode strany SDKÚ. Bol členom prezídia a podpredseda strany pre regionálnu politiku.  

### Celoštátna úroveň
Milan Hort bol zvolený poslanca NR SR vo volebnom období 1998 – 2002 za politickú stranu SDK zo 14. miesta a stal sa podpredsedom výboru NR SR pre verejnú správu. Vo voľbách v roku 2002 bol opätovne zvolený za poslanca NR SR, tentokrát za stranu SDKÚ z 8. miesta na kandidátke. Bol predsedom Výboru NR SR pre verejnú správu a predsedom poslaneckého klubu SDKÚ. V roku 2006 sa opäť stal poslancom NR SR, ale na kandidátke strany SDKÚ-DS sa po prednostnom hlasovaní prepadol z 5. na 9. miesto. V tomto volebnom období zastával post podpredsedu Národnej rady. Po voľbách do NR SR v roku 2010 sa stal poslancom NR SR už štvrtýkrát za sebou. Zo štvrtého miesta na kandidačnej listine sa po zohľadnení prednostného hlasovanie posunul na 5. miesto. Na ustanovujúcej schôdzi Národnej rady bol opätovne zvolený za jej podpredsedu. Bol overovateľom Výboru NR SR pre verejnú správu a regionálny rozvoj a členom Stálej delegácie NR SR v Medziparlamentnej únii.

### Komunálna úroveň
V rokoch 19901994 bol primátorom mesta Nová Dubnica.

## Referencie
 

## Iné projekty

 

## Externé odkazy

Kategória:Osobnosti z Červeného Kameňa
Kategória:Slovenskí politici
Kategória:Politici SDKÚ
Kategória:Politici SDK
Kategória:Podpredsedovia NR SR
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Primátori Novej Dubnice
Hygiena

**Hygiena** (gr. *hygies* = zdravý, Hygiea je v gréckej mytológii bohyňa zdravia) je vedný odbor študujúci zdravý spôsob života z hľadiska jedinca aj spoločnosti. Vytvára pravidlá takéhoto spôsobu života a skúma ich dodržiavanie.

Hlavnou úlohou hygieny je zabrániť, aby negatívne faktory vonkajšieho prostredia prekročili rámec adaptability ľudského organizmu. Negatívne faktory zväčša vyplývajú z rozvoja technickej civilizácie (napr. hluk, vibrácie, ionizujúce žiarenie, chemické látky, znečistenie životného prostredia, zhoršenie kvality výživy a pod.)

Hlavná náplň hygieny je napríklad udržanie stanovenej kvality životného a pracovného prostredia, štúdium vplyvu výživy, vytváranie noriem pre životné a pracovné prostredie a pod.

## Referencie

## Iné projekty
Zoltán Horváth

**Zoltán Horváth** (* 8. november 1968) bol poslanec Národnej rady Slovenskej republiky.

## Profesionálna kariéra
Vyštudoval Pedagogickú fakultu Univerzity Komenského. V rokoch 1989 - 1991 pôsobil ako vedúci strediska "Bystrica" Galanta, Reštaurácie, š. p. Galanta. Od roku 1991 do roku 1998 bol konateľom spoločnosti. V roku 1998 sa stal zástupcom prednostu Okresného úradu v Galante. 

## Politická kariéra

### Stranícka úroveň
V rokoch 1994 – 1999 bol podpredseda okresnej rady strany SDKÚ. Od roku 2000 je predsedom mestského zastupiteľstva strany, okresným koordinátorom SDKÚ a podpredsedom regionálneho predsedníctva SDKÚ. 

### Celoštátna úroveň
Zoltán Horváth bol zvolený za poslanca NR SR vo volebnom období 2002 – 2006  z 21. miesta za SDKÚ a stal sa členom Výboru NR SR pre pôdohospodárstvo, Osobitného kontrolného výboru NR SR na kontrolu činnosti SIS a Výboru NR SR pre sociálne veci a bývanie.

## Referencie


## Externé odkazy

Kategória:Narodenia v 1968
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Absolventi Pedagogickej fakulty Univerzity Komenského v Bratislave
Irena Belohorská

MUDr. **Irena Belohorská** (* 13. marec 1948, Piešťany) je slovenská politička. Bývalá ministerka zdravotníctva a bývalá poslankyňa Európskeho parlamentu. Je vdova, má 2 dospelé dcéry – lekárky.

## Profesionálna kariéra
Vysokoškolské vzdelanie získala na Lekárskej fakulte Univerzity Komenského v Bratislave. 

* 1973 – 1976: sekundárna lekárka
* 1976: atestácia 1. stupňa v odbore gynekológia a pôrodníctvo
* 1977 – 1983: Národný onkologický ústav
* 1982: atestácia v odbore klinická onkológia
* 1983 – 1986: expertka-lekárka, Tunisko
* 1986 – 1992: vedúca lekárka Preventívneho centra v Národnom onkologickom ústave
* 1992: Európska škola onkológov
* 1992 – 1993: riaditeľka Fakultnej nemocnice
* 1993: vedúca Úradu ministerstva obrany 1993 

## Politická kariéra
* 1993: členka Hnutia za demokratické Slovensko (HZDS)
* 1996: predsedníčka Mestskej organizácie HZDS (1996)

* 1992: poslankyňa Federálneho zhromaždenia ČSFR
* 1993: štátna tajomníčka MZV
* 1993 – 1994: ministerka zdravotníctva
* 1994 – 1998: poslankyňa NR SR za HZDS, podpredsedníčka Zahraničného výboru NR a podpredsedníčka Výboru NR SR pre európsku integráciu, členka stálej delegácie NR SR v Rade Európy, členka delegácie Západoeurópskej únie a členka delegácie Severoatlantického zhromaždenia
* 1997 – 1999: predsedníčka podvýboru pre zdravie RE
* 1998 – 2002: poslankyňa NR SR za HZDS, členka stálej delegácie NR SR v Rade Európy, členka delegácie Západoeurópskej únie a členka delegácie Severoatlantického zhromaždenia
* 2002 – 2004: poslankyňa NR SR za HZDS (v roku 2003 strana zmenila názov na Ľudová strana – Hnutie za demokratické Slovensko (ĽS-HZDS)), podpredsedníčka Výboru NR SR pre ľudské práva a členka stálej delegácie NR SR v Rade Európy
* 2003: predsedníčka Sociálneho výboru Rady Európy
* 2004 – 2009: poslankyňa Európskeho parlamentu zvolená za ĽS-HZDS. V parlamente nebola zaradená do žiadnej politickej skupiny a pôsobila v klube nezávislých poslancov. Bola členkou Výboru pre životné prostredie, verejné zdravie a bezpečnosť potravín, podvýboru pre ľudské práva a delegácie pre vzťahy s krajinami Strednej Ameriky.

## Osobný život
S manželom má dve dcéry, v roku 2009 ovdovela. Žije v Bratislave.

## Referencie

## Externé odkazy
* Irena Belohorská na stránke Európskeho parlamentu

Kategória:Slovenskí onkológovia
Kategória:Slovenské političky
Kategória:Politici ĽS-HZDS
Kategória:Ministri zdravotníctva Slovenskej republiky
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Slovenskí europoslanci (2004 – 2009)
Kategória:Osobnosti z Piešťan
Kategória:Ministerky
Kategória:Absolventi Lekárskej fakulty Univerzity Komenského v Bratislave
Jozef Hurban

**Jozef Miloslav Hurban** (* 21. november 1955) je bývalým poslancom Národnej rady Slovenskej republiky a prvým podpredsedom Slobodného fóra.

Jozef M. Hurban nastúpil ako náhradník na neuplatňovaný mandát poslanca Eduarda Kukana vo volebnom období 2002-2006 za SDKÚ. V priebehu volebného obdobia z SDKÚ vystúpil a stal sa členom a neskôr podpredsedom novozaloženej politickej strany Slobodné fórum. Bol členom Výboru NR SR pre financie, rozpočet a menu.

Kategória:Narodenia v 1955
Kategória:Politici SDKÚ
Kategória:Politici SF
Kategória:Poslanci NR SR (2002 – 2006)
Stanislav Husár

**Stanislav Husár** (* 18. október 1939) je bývalý poslanec Národnej rady Slovenskej republiky.

Stanislav Husár bol zvolený za poslanca NR SR vo volebných obdobiach 1994-1998, 1998-2002 a 2002-2006 za HZDS. V roku 2003 bola strana premenovaná na ĽS-HZDS. Bol členom Výboru NR SR pre nezlučiteľnosť funkcií a Ústavnoprávneho výboru NR SR.

Kategória:Narodenia v 1939
Kategória:Slovenskí politici
Kategória:Politici ĽS-HZDS
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Muránska planina

**Muránska planina** je krajinná oblasť, nachádzajúca sa v západnej časti Slovenského rudohoria. Je geomorfologickým podcelkom Spišsko-gemerského krasu v Banskobystrickom kraji.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Spišsko-gemerský kras]]* → ***Muránska planina***
***
 
Na západe planina siaha po údolie Klenovskej Rimavy, kde nadväzujú Balocké vrchy, o niečo severnejšie leží Fabova hoľa, oba podcelky Veporských vrchov. V tejto časti je presné vymedzenie komplikované, keďže hranica územia vedie lesným územím. Severne susedí Heľpianske podolie, podcelok Horehronského podolia a na severovýchode je Muránska planina úzkym pásom prepojená so Slovenským rajom. Juhovýchodnú hranicu so Stolickými vrchmi tvorí výrazný muránsky zlom, v ktorého línii vedie cesta z Tisovca na Horehronie. Od severovýchodu s planinou postupne susedia podcelky Stolica, Tŕstie a Klenovské vrchy. Najvyšším vrchom planiny je Kľak s výškou 

Geologicky patrí planina medzi krasové oblasti a je tvorená hlavne vápencami a dolomitmi jednotky silicika.

## Zoznam vrcholov

## Ochrana prírody
V oblasti žije viacero endemitických druhov fauny aj flóry. Od roku 1997 podlieha planina najvyššiemu stupňu ochrany prírody ako Národný park Muránska planina. Na jeho území je množstvo maloplošných chránených území.

## Galéria

Obrázok:Muranska 16.jpg
Obrázok:Muranska 20.jpg
Obrázok:Muranska 21.jpg


## Pozri aj
* Národný park Muránska planina
* Zoznam vrcholov v Muránskej planine

## Iné projekty

## Referencie


Kategória:Geomorfologické podcelky na Slovensku
Kategória:Planiny na Slovensku
Kategória:Spišsko-gemerský kras
Miroslav Chovanec

MUDr. **Miroslav Chovanec** (* 10. september 1948, Lutiše† 29. január 2007, Trenčín) bol poslancom Národnej rady Slovenskej republiky a lekár.

## Životopis
Pochádzal z učiteľskej rodiny. Miroslav Chovanec absolvoval v roku 1974 Lekársku fakultu Univerzity Komenského v Bratislave. Od skončenia štúdia pôsobil v Nemocnici s poliklinikou Trenčín, od roku 1982 do 1995 bol zástupcom primára na gynekologicko-pôrodníckeho oddelení. Následne krátko pôsobil ako krajský štátny lekár. Od septembra 1997 bol vymenovaní za primára gynekologicko-pôrodníckeho oddelenia. Na tejto pozícii pôsobil až do svojej smrti. V roku 1989 sa stal predsedom Slovenského výboru Československého Červeného kríža a členom Prezídia Federálneho výboru Československého Červeného kríža. V rokoch 19931997 bol prezidentom Slovenského Červeného kríža.

### Politická kariéra
V parlamentných voľbách roku 1994 kandidoval za SDĽ ako nečlen v rámci predvolebnej koalície štyroch politických strán, do parlamentu sa nedostal. V komunálnych voľbách roku 1998 kandidoval opäť za SDĽ a stal sa mestským poslancom v Trenčíne. V decembri 1999 vstúpil do strany SMER, kde bol zvolený za člena predsedníctva. Miroslav Chovanec bol predsedom krajskej organizácie strany SMER - sociálna demokracia v Trenčianskom kraji. Vo voľbách do VÚC roku 2001 kandidoval neúspešne za poslanca. V parlamentných voľbách v roku 2002 kandidoval za politickú stranu Smer a bol zvolený za poslanca NR SR za stranu Smer. V roku 2006 opäť získal mandát poslanca Národnej rady SR. Bol podpredsedom parlamentného výboru pre zdravotníctvo.

## Referencie

Kategória:Slovenskí politici
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenskí komunálni politici
Kategória:Slovenskí lekári
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Lutíš
Jaroslav Ivančo

**Jaroslav Ivančo** (* 31. máj 1971, Svidník) je bývalý učiteľ, neskôr politik, poslanec NR SR, štátny tajomník Ministerstva školstva, vedy výskumu a športu SR. Od mája 2022 podpredseda Najvyššieho kontrolného úradu SR.

## Životopis
V roku 1994 absolvoval štúdium na Pedagogickej fakulte Univerzity Pavla Jozefa Šafárika v Prešove v odbore učiteľstvo matematiky a techniky. Pôsobil ako učiteľ matematiky na strednej škole, v rokoch 1999 až 2010 bol riaditeľom Obchodnej akadémie, neskôr Spojenej školy vo Svidníku.

V komunálnych voľbách v decembri 2006 kandidoval za koalíciou strán SDKÚ-DS a KDH za primátora mesta Svidník, no neuspel. Bol však zvolený za poslanca mestského zastupiteľstva. Poslancom v meste Svidník bol vo volebnom období od 2006 do 2010.

Od roku 2004 pôsobil ako poslanec Národnej rady Slovenskej republiky za stranu SDKÚ-DS. V júli 2010 bol vládou SR vymenovaný za štátneho tajomníka Ministerstva školstva, vedy, výskumu a športu SR vo vláde Ivety Radičovej, kde pôsobil do apríla 2012.

V rokoch 2015 až 2018 pracoval na Najvyššom kontrolnom úrade Slovenskej republiky ako generálny riaditeľ sekcie stratégie. Dva roky pôsobil ako riaditeľ verejného poskytovateľa sociálnych služieb v pôsobnosti VÚC Prešov - Senior domu Svida vo Svidníku.

Od júla 2020 bol vládou SR vymenovaný do funkcie generálneho tajomníka služobného úradu Úradu priemyselného vlastníctva SR, ktorú vykonával do zvolenia Národnou radou Slovenskej republiky za podpredsedu Najvyššieho kontrolného úradu v máji 2022.

## Osobný život
Je ženatý, má dve deti. Manželka Marcela Ivančová je od roku 2018 primátorkou mesta Svidník.

## Referencie

Kategória:Slovenskí pedagógovia
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Štátni tajomníci Ministerstva školstva, vedy, výskumu a športu Slovenskej republiky
Kategória:Absolventi Univerzity Pavla Jozefa Šafárika
Kategória:Osobnosti zo Svidníka
Mečiar

**Mečiar** môže byť:
* rod morských rýb, pozri mečiar (ryba)
* remeselník vyrábajúci meče a podobné zbrane, pozri mečiar (povolanie)
* v slangu: ten, kto hádže meč, čiže dávi; synonymá: tyčkár, šabliar , pozri pod vracanie (medicína)
* súhvezdie, pozri Mečiar (súhvezdie)
* priezvisko, pozri Mečiar (priezvisko), napr.:
** Ján Mečiar (* 1970), slovenský rozhlasový a televízny moderátor
** Jozef Mečiar (* 1969), slovenský politik
** Peter Mečiar, viacero osôb
** Stanislav Mečiar, viacero osôb
** Vladimír Mečiar (* 1942), slovenský politik, bývalý premiér a predseda HZDS
** Martina Mečiarová, slovenská moderátorka

## Referencie
Snehuľčík obyčajný

**Snehuľčík obyčajný** (*Cantharis rustica*) je chrobák z čeľade snehuľčíkovité (*Cantharidae*).

Jeho larvy sa objavujú skoro na jar, ešte keď je sneh, z čoho pochádza jeho meno.

## Iné projekty

Kategória:Snehuľčíkovité
Alexej Ivanko

JUDr. **Alexej Ivanko** LL.M (* 12. marec 1949) je bývalý poslanec Národnej rady Slovenskej republiky.

Alexej Ivanko bol zvolený za poslanca NR SR vo volebnom období 2002 až 2006 za SDKÚ. V priebehu volebného obdobia z SDKÚ vystúpil a vstúpil do novozaloženej politickej strany Slobodné fórum. V januári 2005 vystúpil aj zo Slobodného fóra a pôsobí v NR SR ako nezávislý poslanec. Je členom Ústavnoprávneho výboru NR SR.

Kategória:Politici SDKÚ
Kategória:Politici SF
Kategória:Poslanci NR SR (2002 – 2006)
Jean Baptiste Estienne

**Jean Baptiste Estienne** (* 7. november 1860, Condé-en-Barrois, Francúzsko – † 2. apríl 1936, Paríž, Francúzsko) bol francúzsky delostrelecký generál z 1. svetovej vojny a špecialista na vojenské inžinierstvo. Bol nazývaný *francúzsky otec tankov*.

## Literatúra
* 
* 

## Externé odkazy
* Biografia

Kategória:Francúzski generáli
Kategória:Francúzske osobnosti prvej svetovej vojny
Jaroslav Jaduš

**Jaroslav Jaduš** (* 16. september 1967) bol poslancom Národnej rady Slovenskej republiky.

Jaroslav Jaduš bol zvolený za poslanca NR SR vo volebnom období 2002-2006 za HZDS. V roku 2003 bola strana premenovaná na ĽS-HZDS. Bol členom Výboru NR SR pre nezlučiteľnosť funkcií, Výboru NR SR pre životné prostredie a ochranu prírody a Osobitného kontrolného výboru NR SR na kontrolu činnosti SIS.

## Externé odkazy
* http://www.wolf.sk/ - Štátny tajomník Jaduš potvrdil obavy VLKa v TANAPe sa bude ťažiť 

Kategória:Narodenia v 1967
Kategória:Slovenskí politici
Kategória:Politici ĽS-HZDS
Kategória:Poslanci NR SR (2002 – 2006)
Kategória:Štátni tajomníci Ministerstva životného prostredia Slovenskej republiky
Novopohanstvo

[thumb|Symboly niektorých novopohanských smerov:<br />
[Slovianstvo|slovanské • keltské • germánskegrécke •  • rímskeWicca • egyptské • Mezopotámske]]

**Novopohanstvo** alebo **neopaganizmus** je pojem zahŕňajúci náboženské učenia založené na návrate ku predkresťanským náboženským tradíciam napr. starých Keltov, Slovanov (jazyčníctvo), alebo starých Germánov (Ásatrú). Niektoré prúdy novopohanstva sa označujú aj pojmom rekonštrukcionizmus.

Náboženské učenia, patriace pod novopohanstvo sa často označujú ako „nové náboženské hnutia“, pretože začali vznikať najmä v 19.storočí. V 20. storočí novopohanstvo zažilo „boom“ a ľudia sa začali veľmi zaujímať o starogermánske pohanské náboženstvá. 
Takisto vtedy vznikla aj Wicca, najrozšírenejšie novopohanské náboženstvo v Spojených štátoch amerických.

V krajinách východnej a strednej Európy je to slovanské novopohanstvo (ruské Rodnoverie), ale napríklad na Pobaltí sa už pomerne dlho rozvíja baltské novopohanstvo (litovská Romuva, lotyšská Dievturība).
Na Slovensku sa k náboženstvu starých Slovanov hlási niekoľko občín, bez zastrešenia nejakým centrálnym spoločným orgánom (napr. Dažbogovi vnuci, Perúnov kruh, Pagan). Novopohanská scéna v susediacich krajinách, ako napríklad v Poľsku, je aktívnejšia.

## Pozri aj
* Pohanstvo
* Rekonštrukcionizmus

## Iné projekty


Kategória:Nové náboženské hnutia
Stanislav Janiš

**Stanislav Janiš** (* 9. október 1958) bol poslancom Národnej rady Slovenskej republiky.

Stanislav Janiš bol zvolený za poslanca NR SR vo volebnom období 2002-2006 za SDKÚ. Bol členom Výboru NR SR pre hospodárstvo, privatizáciu a podnikanie a Osobitného kontrolného výboru NR SR na kontrolu činnosti Vojenského spravodajstva.

V roku 2006 bol Janiš opätovne zvolený do NR SR na ďalšie štvorročné obdobie. Bol členom výboru pre nezlučiteľnosť funkcií a členom výboru pre hospodársku politiku. Bol zároveň predsedom poslaneckého klubu SDKÚ-DS.

Kategória:Narodenia v 1958
Kategória:Žijúci ľudia
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Dušan Jarjabek

Doc. Mgr. art. **Dušan Jarjabek** (* 4. marec 1953 Bratislava) je pedagóg, spevák (populárnych, operetných aj operných – barytón – piesní a diel) a poslanec Národnej rady Slovenskej republiky za stranu SMER – sociálna demokracia (predtým ĽS-HZDS).

## Profesionálna kariéra
V roku 1976 absolvoval Hudobnú fakultu Vysokej školy múzických umení v triede profesorky Anny Hrušovskej. V roku 1977 – 1978 absolvoval ročný študijný pobyt v Teatro del Parco v Palerme. Od roku 1980 do roku 1991 bol sólistom Spevoherného súboru Novej scény v Bratislave. Sólistom Opery SND sa stal od roku 1985. Od roku 1988 vyučoval spev na Divadelnej fakulte VŠMU v Bratislave. V roku 1996 – 1998 bol riaditeľ Novej scény v Bratislave.
Medzi rokmi 2002 – 2003 vyučoval spev na Fakulte dramatických umení Akadémie umení v Banskej Bystrici.

Od júna 2016 je prorektor pre sociálne veci a vonkajšie vzťahy Akadémie umení.

## Politická kariéra
Dušan Jarjabek bol zvolený za poslanca NR SR vo volebnom období 2002 – 2006 za HZDS. V roku 2003 sa strana premenovala na ĽS-HZDS. Dušan Jarjabek v máji 2005 z ĽS-HZDS vystúpil a v parlamente vstúpil do poslaneckého klubu strany SMER – sociálna demokracia. Je členom výboru NR SR pre kultúru a médiá.

## Vystúpenia
Koncerty a hosťovania – sólovo a so súborom Novej scény na celom území Slovenska.

Zahraničné turné – sólovo  a so súborom Novej scény v Rakúsku, Švajčiarsku, Nemecku, Taliansku, Česku, Kanade, Austrálii a v Rusku.

Spolupracuje s Rozhlasom a televíziou Slovenska.

## Diskografia
* (1999) *Opereta, moja láska* – RB, Rádio Bratislava
* (2001) *Čo sa mi môže stať* – Slovak Radio Records

## Literatúra
* Dušan Jarjabek a kolektív: *Spevohra novej scény ...?*, 2015, A.R.S. Centrum  

## Referencie

## Iné projekty

## Externé odkazy
* profil na osobnosti.sk
* história Novej scény 

Kategória:Osobnosti z Bratislavy
Kategória:Slovenskí politici
Kategória:Politici ĽS-HZDS
Kategória:Politici Smeru
Kategória:Slovenskí operetní speváci
Kategória:Slovenskí operní speváci
Kategória:Slovenskí popoví speváci
Kategória:Barytonisti
Kategória:Slovenskí hudobní pedagógovia
Kategória:Členovia Opery Slovenského národného divadla
Kategória:Nová scéna
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Mikuláš Juščík

**Mikuláš Juščík** (* 15. február 1948 + 02. november 2021) bol poslancom Národnej rady Slovenskej republiky. Bol starostom obce Habura.

Mikuláš Juščík bol zvolený za poslanca NR SR na volebné obdobie 2002-2006 za KSS. Bol predsedom Výboru NR SR pre životné prostredie a ochranu prírody a členom Výboru NR SR pre nezlučiteľnosť funkcií. 

Pred rokom 1989 pôsobil ako kádrovo - personálny námestník v OPP Humenné. V tomto podniku zastával tiež funkciu predsedu CZV KSS. 

Kategória:Narodenia v 1948
Kategória:Slovenskí politici
Kategória:Politici KSS
Kategória:Poslanci NR SR (2002 – 2006)
Kategória:Slovenské osobnosti rusínskeho pôvodu
Kategória:Osobnosti z Habury
Stanislav Kahanec

**Stanislav Kahanec** (* 12. december 1954) je bývalým poslancom Národnej rady Slovenskej republiky.

Stanislav Kahanec nastúpil ako náhradník na neuplatňovaný mandát poslanca Vladimíra Palka vo volebnom období 20022006 za KDH. Bol členom Zahraničného výboru NR SR. 

Kategória:Narodenia v 1954
Kategória:Slovenskí politici
Kategória:Politici KDH
Kategória:Poslanci NR SR (2002 – 2006)
Kategória:Poslanci NR SR (2006 – 2010)
György Juhász

**György Juhász** (* 10. október 1969, Nové Zámky) je bývalý poslanec Národnej rady Slovenskej republiky.

György Juhász nastúpil ako náhradník na neuplatňovaný mandát poslanca Pála Csákyho vo volebnom období 2002-2006 za SMK-MKP. Bol členom Výboru NR SR pre sociálne veci a bývanie a Stálej delegácie NR SR do Parlamentného zhromaždenia NATO.

Od 1. februára 2017 bol rektorom Univerzity J. Selyeho v Komárne. K 1. februáru 2025 bol vymenovaný jeho nástupca, prof. János Tóth.

## Referencie

Kategória:Narodenia v 1969
Kategória:Slovenskí politici
Kategória:Politici SMK
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenské osobnosti maďarského pôvodu
Kategória:Rektori Univerzity J. Selyeho
Kategória:Osobnosti z Nových Zámkov
Mikloš

**Mikloš** je priezvisko, pozri Mikloš (priezvisko), napr.:

* Ivan Mikloš (* 1960), slovenský politik (SDKÚ)
* Ján Mikloš (1931 – 1985), slovenský pedagóg
* Naďa Miklošová, slovenská gymnastická trénerka

## Pozri aj
* Mikloško
* Miklóš
* Miklós
Lajniak obyčajný

**Lajniak obyčajný** (*Geotrupes stercorarius*) je zástupca čeľade lajniakovité na Slovensku. Patrí do radu chrobáky.

Tento chrobák, ľudovo nazývaný tiež hovnivál, môže dosahovať dĺžku až 2,5 cm. Telo má oblé, tvrdé a tmavé, niekedy s modrými odleskami. Má šesť nôh s výbežkami a dve krátke tykadlá. Hlava je oddelená plytkou drážkou od tela a z celého tela tvorí zhruba jednu tretinu.

Jeho larvy sa živia trusom bylinožravých zvierat, a preto sa často nachádza pri zdroji - maštaliach a zvieratách. Vyhrabávajú si chodby až 50 cm dlhé, do ktorých kladú vajíčka. Tie prikryjú guľôčkami trusu, ktoré po vyliahnutí slúžia ako obživa po dobu 1 roka. Vajíčka môžu klásť aj do guľôčky trusu. Po roku sa z larvy vyliahne dospelý chrobák.

## Iné projekty

Kategória:Lajniakovité
Gabriel Karlin

MVDr. **Gabriel Karlin** (* 19. december 1946, Opatovská Nová Ves) je slovenský zverolekár, vinár a bývalý politik. V rokoch 20022006 bol poslancom Národnej rady Slovenskej republiky za hnutie ĽS-HZDS.

## Životopis
Gabriel Karlín sa narodil a vyrastal v obci Opatovská Nová Ves v slovensko-maďarskej roľníckej rodine v roku 1946. Základnú školu navštevoval v Opatovskej Novej Vsi, Neniciach a Veľkej Čalomiji. V roku 1960 začal študovať na Strednej poľnohospodárskej technickej škole v Modrom Kameni. Vyštudoval na Vysokej škole veterinárskej v Košiciach. Začal pracovať ako zverolekár.

V januári 1983 sa stal predsedom družstva JRD Zlatý klas v Želovciach. V novembri 1989 sa zúčastnil na zjazde družstevných roľníkov ČSSR. V roku 2006 odišiel do predčasného dôchodku, od roku 2008 začal pôsobiť ako vinár a liehovarník vo vinohrade Chateau Selešťany.  V roku 2013 vo firme Karlin spustil výboru ovocných liehovín.

## Politická kariéra
Už počas Zjazdu družstevných roľníkov v novembri 1989 bol Karlin pri založení Roľníckej strany Slovenska. Tá sa v novembri 1997 po zlúčení s Hnutím poľnohospodárov a vidieka vytvorila Novú agrárnu stranu (NAS), Karlin bol iniciátorom zlúčenia. NAS zanikla v júli 1998 a bola pohltená hnutím HZDS. Karlin sa stal poslancom v decembri 2001 ako náhradník zvolený vedením HZDS z pôvodne 150. miesta kandidátky po úmrtí poslanca Dušana Slobodníka.

Gabriel Karlin bol následne zvolený za poslanca NR SR aj v parlamentných voľbách v septembri 2002. Vo volebnom období 2002 – 2006 za HZDS bol členom Výboru NR SR pre pôdohospodárstvo. 

### Údajné uplácanie
V roku 2005 mal byť vtedajší poslanec prichytený pri preberaní úplatku v Banskej Bystrici. Úplatok mal byť od podnikateľa, ktorý mal záujem o dostavbu školy, pracoval však ako policajný agent. Spolu s Karlinom bol zadržaný aj Milan Mráz, v tom čase riaditeľ úradu Banskobystrického samosprávneho kraja. Peniaze, ktoré sa našli v poslancovom kufríku mu mali byť podhodené kým bol na WC. Zo skutku, ktorý sa mal odohrať 25. novembra 2003 boli obaja oslobodení. V apríli 2010 vyniesol krajský súd rozsudok v ktorom potvrdil oslobodenie. Problémy nastali v dokazovaní skutku. Odtlačky prstov sa nenašli ani na obálke ani na peniazoch. Nespoľahlivé mali byť aj nahrávky odpočúvania medzi podnikateľom a obžalovanými.

## Referencie

Kategória:Slovenskí politici
Kategória:Politici ĽS-HZDS
Kategória:Politici NAS
Kategória:Politici RSS
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Absolventi Univerzity veterinárskeho lekárstva a farmácie v Košiciach
Kategória:Osobnosti z Opatovskej Novej Vsi
Ivan Kiňo

**Ivan Kiňo** (* 27. december 1954) bol poslancom Národnej rady Slovenskej republiky.

## Profesionálna kariéra
Ivan Kiňo bol predsedom predstavenstva a prezidentom Slovenskej sporiteľne, a. s. počas vlády Vladimíra Mečiara v období 1994-1998.

## Stranícka kariéra
Ivan Kiňo bol v roku 2001 tieňovým ministrom financií za Hnutie za demokratické Slovensko.

Začiatkom roku 2003, bol v skupine 11 poslancov pod vedením Vojtecha Tkáča, ktorí vystúpili z HZDS a založili novú politickú stranu Ľudová únia. V priebehu volebného obdobia však aj z tejto strany vystúpil.

## Politická kariéra
Ivan Kiňo bol zvolený za poslanca NR SR vo volebnom období 2002-2006 za HZDS. Bol podpredsedom Výboru NR SR pre financie, rozpočet a menu. 20. septembra 2005 sa vzdal poslaneckého mandátu zo zdravotných dôvodov.

Kategória:Narodenia v 1954
Kategória:Slovenskí politici
Kategória:Politici ĽS-HZDS
Kategória:Politici LS
Kategória:Poslanci NR SR (2002 – 2006)
Eduard Kolesár

**Eduard Kolesár** (* 16. júl 1971) je bývalý poslanec Národnej rady Slovenskej republiky.

Eduard Kolesár bol zvolený za poslanca NR SR vo volebnom období 2002-2006 za HZDS. V roku 2003 bola strana premenovaná na ĽS-HZDS. Bol členom Výboru NR SR pre financie, rozpočet a menu a Mandátového a imunitného výbor NR SR.

Počas parlamentnej krízy v septembri 2005, vyvolanej odchodom predsedu Aliancie nového občana (ANO) Pavla Ruska spolu s tromi poslankyňami ANO do opozície a po znefunkčnení parlamentu opozíciou, vystúpil z ĽS-HZDS a podpísal dohodu o spolupráci s poslaneckým klubom ANO vedeným Ľubomírom Lintnerom. 

Mandát poslanca NR SR Eduardovi Kolesárovi vypršal skončením funkčného obdobia v roku 2006.

## Externé odkazy

Kategória:Slovenskí politici
Kategória:Politici ĽS-HZDS
Kategória:Poslanci NR SR (2002 – 2006)
Zsolt Komlósy

**Zsolt Komlósy** (* 11. júl 1955, Rimavská Sobota – † 8. júl 2005) bol poslancom Národnej rady Slovenskej republiky.

Zsolt Komlósy bol ženatý, mal jednu dcéru. Zomrel na následky srdcového infarktu 8. júla 2005.

## Profesionálna kariéra
* 1979 - absolvoval štúdium teoretickej kybernetiky na Prírodovedeckej fakulte Univerzity P.J. Šafárika v Košiciach
* 1984 - absolvoval dvojročné postgraduálne štúdium v odbore prevádzková ekonómia na Vysokej škole poľnohospodárskej v Nitre
* 1979 - 1990 - vedúci Aplikačnej skupiny Okresnej poľnohospodárskej správy v Rimavskej Sobote
* necelé dva roky bol vedúcim výpočtového strediska v Štátnom majetku Bátka v okrese Rimavská Sobota
* 1998 - 2001 - člen Prezídia Fondu národného majetku SR
* 1998 - 2002 - zástupca primátora Rimavskej Soboty

## Stranícka kariéra
* člen Spolužitia
* 1998 - člen Strany maďarskej koalície (SMK)
* 2003 - predseda Republikovej rady SMK 

## Politická kariéra
* 1992 - 1994 - zvolený za poslanca Slovenskej národnej rady za Spolužitie, pracoval vo výbore pre poľnohospodárstvo, lesné a vodné hospodárstvo.
* 1994 - 1998 - zvolený za poslanca Národnej rady SR za Spolužitie, pracoval vo výbore pre hospodárstvo, privatizáciu a podnikanie.
* 2002 - 2005 - zvolený za poslanca NR SR za SMK, člen výboru pre financie, rozpočet a menu a osobitného kontrolného výboru na kontrolu činnosti Vojenského spravodajstva.

Kategória:Narodenia v 1955
Kategória:Úmrtia v 2005
Kategória:Poslanci NR SR (1992 – 1994)
Kategória:Slovenskí politici
Kategória:Politici SMK
Kategória:Politici Spolužitia
Kategória:Poslanci NR SR (1994 – 1998)
Kategória:Poslanci NR SR (2002 – 2006)
Kategória:Osobnosti z Rimavskej Soboty
Kategória:Slovenské osobnosti maďarského pôvodu
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Kategória:Absolventi Slovenskej poľnohospodárskej univerzity v Nitre
Maroš Kondrót

Ing. **Maroš Kondrót** (* 6. november 1960) je bývalý poslanec Národnej rady Slovenskej republiky.

V roku 1983 Kondrót absolvoval Vysokú školu ekonomickú (dnes Ekonomická univerzita v Bratislave). Po skončení školy pracoval až do roku 1990 v OZO PETRIMEX. Po roku 1990 do roku 1993 pracoval v manažérskych pozíciách vo firmách Datavico a Alcatel. V rokoch 1993 – 1994 bol súkromným podnikateľom a v rokoch 1995 – 1998 poradcom štátneho tajomníka na Ministerstve hospodárstva SR. Od roku 1999 do roku 2002 bol obchodným riaditeľom vo firme MTI, s. r. o.

Maroš Kondrót je členom predsedníctva strany SMER – sociálna demokracia a tieňovým ministrom hospodárstva tejto strany. V roku 2002 bol zvolený za poslanca NR SR za stranu SMER, ktorá od 1. januára 2005 pôsobí pod názvom SMER – sociálna demokracia. Pôsobil ako členo Výboru NR SR pre hospodárstvo, privatizáciu a podnikanie a Stálej delegácie NR SR do Parlamentného zhromaždenia Organizácie pre bezpečnosť a spoluprácu v Európe. V Národnej Rade SR pôsobil päť volebných období až do parlamentných volieb 2023, v ktorých už nekandidoval.

## Externé odkazy
* životopis na stránke SMER-u 

Kategória:Narodenia v 1960
Kategória:Slovenskí politici
Kategória:Politici Smeru
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Pavol Kubovič

**Pavol Kubovič** (* 31. január 1960, Lučenec – † 8. august 2022, Bratislava) bol poslancom Národnej rady Slovenskej republiky, podpredsedom SDKÚ-DS a exstarostom mestskej časti Ružinov v Bratislave.

## Životopis
Po maturite študoval na Stavebnej fakulte na Slovenskej vysokej škole technickej v Bratislave, ktorú úspešne ukončil v roku 1993. Ako starosta bratislavskej mestskej časti Ružinov pôsobil dve volebné obdobia v rokoch 1998 – 2006. Bývalý starosta bol aj podpredsedom SDKÚ-DS, v rokoch 2002 až 2006 bol poslancom NR SR. V parlamente bol podpredsedom Zahraničného výboru NR SR a Výboru NR SR pre európske záležitosti a členom Výboru NR SR pre nezlučiteľnosť funkcií. Do NR SR za SDKÚ-DS úspešne kandidoval aj v parlamentných voľbách v roku 2010. O vstup do parlamentu sa uchádzal aj v predčasných voľbách v roku 2012, ale poslancom sa nestal. 

## Referencie

Kategória:Osobnosti z Lučenca
Kategória:Slovenskí politici
Kategória:Politici SDKÚ
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Starostovia mestskej časti Bratislava-Ružinov
Kategória:Absolventi Stavebnej fakulty Slovenskej technickej univerzity v Bratislave
László Köteles

**László Köteles** (* 13. júl 1957) bol poslancom Národnej rady Slovenskej republiky.

László Köteles bol zvolený za poslanca NR SR vo volebnom období 2002 - 2006 za SMK-MKP. Bol podpredsedom Osobitného kontrolného výboru NR SR na kontrolu činnosti SIS a členom Výboru NR SR pre nezlučiteľnosť funkcií, Výboru NR SR pre životné prostredie a ochranu prírody, Osobitného kontrolného výboru NR SR na kontrolu činnosti NBÚ a Výboru NR SR na kontrolu použitia informačno-technických prostriedkov.

Kategória:Narodenia v 1957
Kategória:Slovenskí politici
Kategória:Politici SMK
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenské osobnosti maďarského pôvodu
Ján Kovarčík

Ing. **Ján Kovarčík**, MBA (* 2. júl 1951, Poľný Kesov) je slovenský politik, bývalý poslanec Národnej rady Slovenskej republiky.

## Životopis
Ján Kovarčík absolvoval Ekonomickú fakultu Vysokej školy poľnohospodárskej v Nitre. Do roku 1989 vykonával rôzne vedúce hospodárske funkcie, po roku 1989 pôsobil v Nemecku. Po návrate na Slovensko sa stal spoluzakladateľom Rádia Nitra, s. r. o. Od roku 1995 do roku 1998 pracoval ako prednosta Okresného úradu v Nitre. Od roku 1998 do roku 2002 bol generálnym riaditeľom Rádia Hviezda FM.

Ján Kovarčík do roku 1989 nebol organizovaný v žiadnej politickej strane. V roku 1989 sa stal jedným zo zakladateľov Verejnosti proti násiliu v Nitre. V HZDS pôsobí od roku 1992. V roku 2003 bola strana premenovaná na ĽS-HZDS. Od 20. apríla 2001 do 4. júna 2005 bol podpredsedom ĽS-HZDS pre mediálnu politiku. V súčasnosti je predsedom Krajského predstavenstva HZDS v Nitre.

Ján Kovarčík bol zvolený za poslanca NR SR vo volebnom období 20022006 a 2006--2010 za HZDS. Bol členom Výboru NR SR pre obranu a bezpečnosť.

Kategória:Slovenskí politici
Kategória:Politici ĽS-HZDS
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Absolventi Slovenskej poľnohospodárskej univerzity v Nitre
Kategória:Osobnosti z Poľného Kesova
József Kvarda

PhDr. **József Kvarda** (* 18. január 1949, Čenkovce) je slovenský kulturológ, sociológ a politik maďarskej národnosti, bývalý poslanec Národnej rady SR.

## Životopis
V roku 1967 absolvoval SVŠ s vyučovacím jazykom maďarským v Šamoríne, v roku 1978 odbor osvetová práca na Strednej knihovníckej škole a v roku 1983 odbor teória kultúry na Filozofickej fakulte Univerzity Komenského v Bratislave, kde o rok neskôr získal aj titul doktor filozofie (PhDr.).

V rokoch 19731994 pracoval postupne v Meopte Bratislava; ako vedúci Družstevného klubu Čenkovce; v štátnej správe (Zlaté Klasy); v Agroprogrese SPP Zlaté Klasy; na odbore pre národnosti Úradu vlády SR; ako podpredseda pre školstvo, kultúru, zdravotníctvo a sociálne veci na ONV Dunajská Streda a ako prednosta Obvodného úradu v Šamoríne.

V rokoch 19932010 bol starostom obce Čenkovce a v rokoch 20002003 predsedom spoločenského a vzdelávacieho zväzu Maďarov na Slovensku Csemadok.

Od volebného obdobia 19941998 bol poslancom NR SR, vo volebnom období 20022006 nastúpil ako náhradník na neuplatňovaný mandát poslanca Lászlóa Miklósa za SMK-MKP. 21. septembra 2005 nastúpil na zaniknutý mandát poslanca Zsolta Komlósyho. Bol členom Zahraničného výboru NR SR.

## Referencie

## Iné projekty

## Externé odkazy

Kategória:Osobnosti z Čenkoviec
Kategória:Slovenskí sociológovia
Kategória:Slovenskí politici
Kategória:Politici SMK
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci Trnavského samosprávneho kraja
Kategória:Slovenské osobnosti maďarského pôvodu
Kategória:Absolventi Filozofickej fakulty Univerzity Komenského v Bratislave
Jozef Stank

Ing. **Jozef Stank**, Csc. (* 26. október 1940, Nitra – † 7. marec 2005, Bratislava) bol slovenský minister obrany a vedúci kancelárie prezidenta.

## Životopis
V roku 1964 vyštudoval Strojnícku fakultu Slovenskej vysokej školy technickej, obor Organizácia a riadenie výroby. Do roku 1989 pracoval v elektrotechnickom priemysle v rôznych hospodárskych funkciách až po riaditeľa podniku Tesla Bratislava.

Jozef Stank bol od roku 1986 poslancom Federálneho zhromaždenia ČSSR za komunistickú stranu. Od novembra 1989 do mája 1990 bol predsedom komisie pre dohľad nad vyšetrovaním udalostí 17. novembra na Národnej triede v Prahe. V decembri 1989 ho zvolili za prvého podpredsedu Federálneho zhromaždenia ČSFR. Mandát poslanca najvyššieho zákonodarného zboru a funkciu podpredsedu Federálneho zhromaždenia ČSFR vykonával až do konca decembra 1992, od roku 1990 za Stranu demokratickej ľavice (SDĽ). Od roku 1993 začal pôsobiť na Ministerstve zahraničných vecí SR. Od konca júna 1998, po odchode Ivana Mjartana z postu veľvyslanca Slovenska v Česku, pôsobil Jozef Stank ako chargé d’affaires slovenského veľvyslanectva v Prahe. Od 3. decembra 1998 do 2. januára 2001 bol Jozef Stank veľvyslancom Slovenska v Česku. Na post ministra obrany nastúpil v januári 2001 po tom, ako na tento post abdikoval jeho stranícky kolega Pavol Kanis. V roku 2002 však SDĽ opustil a v parlamentných voľbách kandidoval za Sociálnodemokratickú alternatívu. Po jej neúspechu vo voľbách v rokoch 2002 až do júna 2004 zastával Jozef Stank post vedúceho Kancelárie prezidenta SR - bol kancelárom prezidenta Rudolfa Schustera.

## Osobný život
Jozef Stank bol ženatý a mal tri deti.

## Ocenenia
2002 - Pribinov kríž I. triedy

## Referencie


Kategória:Slovenskí politici
Kategória:Ministri obrany Slovenskej republiky
Kategória:Predsedovia Snemovne národov Federálneho zhromaždenia
Kategória:Veľvyslanci Slovenska v Česku
Kategória:Absolventi Strojníckej fakulty Slovenskej technickej univerzity v Bratislave
Kategória:Politici SDĽ (1990)
Kategória:Politici KSČ
Kategória:Osobnosti z Nitry
Kategória:Vedúci Kancelárie prezidenta Slovenskej republiky
Kategória:Laureáti Pribinovho kríža I. triedy
Subháš Kák

**Subháš Kák** (po hindsky सुभाष काक - IAST: subhāṣa kāk, IPA: subhɑːʂ kɑːk; po anglicky **Subhash Kak**; * 26. marec 1947, Srinagar, India) je novoveký indický (v USA činný) filozof, informatik a historik matematiky.

Vo svojej filozofii spája prvky západnej filozofie s vedantizmom. V informatike sa zaoberá predovšetkým kvantovými výpočtami a kryptológiou. Od roku 2007 prednáša na Oklahoma State University – Stillwater v USA.

## Dielo
* *Patanjali and Cognitive Science* (1987)
* *India at Century's End*, South Asia Books, (1994) ISBN 81-85990-14-X
* Georg Feuerstein, Subhash Kak, David Frawley, *In Search of the Cradle of Civilization*, Ill: Quest Books, (1995, 2001) ISBN 0-8356-0741-0. 
* *The Astronomical Code of the Rgveda*, Aditya Prakashan, (1994 ), ISBN 81-85689-98-9 ; Munshiram Manoharlal (2000), ISBN 81-215-0986-6
* *Computing Science in Ancient India* (2001)
* *The Wishing Tree: The Presence and Promise of India*, Munshirm Manoharlal, (2001), ISBN 81-215-1032-5
* *Gods Within: Mind, Consciousness and the Vedic Tradition*, Munshirm Manoharlal, (2002) ISBN 81-215-1063-5
* *The Asvamedha: The Rite and Its Logic*, Motilal Banarsidass Publishers, (2002) ISBN 81-208-1877-6
* *The Nature of Physical Reality*, Peter Lang Pub Inc, 1986, ISBN 0-8204-0310-5 
* ''The Prajna Sutra: Aphorisms of Intuition'' (2003) (PDF-Datei; 312 kB)
* *The Architecture of Knowledge: Quantam Mechanics, Neuroscience, Computers and Consciousness* Centre for Studies in Civilizations (2004), ISBN 81-87586-12-5
* ''Recursionism and Reality: Representing and Understanding the World'' (2005) (PDF-Datei; 711 kB)
* *The Conductor of the Dead* (1974)
* *The London Bridge* (1977)
* *The Secrets of Ishbar* (1996)
* *Ek Taal, Ek Darpan* (1999) 
* *The secrets of Ishbar: Poems on Kashmir and other landscapes*, Vitasta (1996) ISBN 81-86588-02-7

## Externé odkazy
* Greek and Indian Cosmology
* Oficiálna stránka 
* Brain and Consciousness Lecture
* The Prajna Sutra: Aphorisms of Intuition
* Recursionism and Reality: Representing and Understanding the World

Kategória:Indickí filozofi
Kategória:Indickí informatici
Kategória:Indickí matematici
Lajos Ladányi

**Lajos Ladányi** (* 16. júl 1958, Vráble) bol poslancom Národnej rady Slovenskej republiky.

## Profesionálna kariéra
* 1973 - 1977 - Gymnázium E.Gudernu v Nitre, 
* 1978 - 1979 - Gymnázium J.Hronca v Bratislave, nadstavbové štúdium - programovanie počítačov, 
* 1981 - 1991 - Tesla Vráble, programátor, 
* 1991 - 1998 - Obecný úrad Klasov, zástupca starostu, 
* 1998 - 2001 - SMK, okresný tajomník, 
* 2001 - 2002 - NR SR, asistent poslanca.

## Volebné obdobie 2002 - 2006
* 15. október 2002 - poslanec NR SR za SMK ako náhradník za poslanca Istvána Harnu, ktorý svoj mandát na začiatku volebného obdobia neuplatnil,
* neskôr za neuplatňovaný mandát poslanca Lászlóa Gyurovszkého,
* člen Výboru NR SR pre obranu a bezpečnosť,
* overovateľ Výboru NR SR na kontrolu použitia informačno-technických prostriedkov.

## Externé odkazy
* Lajos Ladányi na stránke SMK

Kategória:Narodenia v 1958
Kategória:Slovenskí politici
Kategória:Politici SMK
Kategória:Poslanci NR SR (2002 – 2006)
Kategória:Slovenské osobnosti maďarského pôvodu
Karborundum

**Karborundum** (SiC) je zmes karbidu kremíka (kremíkový korund, podľa tvrdosti), ktorý sa vyrába žiarovým lisovaním, reakčným spekaním, alebo spekaním bez použitia tlaku. 

Patrí medzi technickú keramiku.

Karbid kremičitý, pripravený žiarovým lisovaním (2 000&nbsp;°C, 35 MPa) sa vyznačuje vysokou hustotou a pevnosťou, ale neľahkým opracovaním a tvarovaním. Tento problém viedol k vývoju SiC pripraveného reakčným spekaním. Veľkou výhodou tohto spracovateľského postupu sú malé rozmerové zmeny počas procesu. Reakčné spekaný SiC sa najčastejšie získava zo zmesi SiC, grafitového prášku a kremíka. Kremík, ktorý je počas spekania tekutý, reaguje s grafitovým práškom a vytvára sklenú fázu SiC, pôsobiacu ako spojivo. Po spracovaní obsahuje materiál obvykle 1015 % zvyškového kremíka. Spekaný SiC bez použitia tlaku je pripravovaný spekaním prášku SiC s prídavkom bóru, uhlíka alebo hliníka.

## Použitie
* Brúsny materiál
* Hodinkové ložiská
* Elektrický izolátor
* Ochranné platničky na raketoplány (zosilnené uhlíkovými vláknami)

Kategória:Materiály
Kategória:Nástrojové materiály
Jana Laššáková

JUDr. **Jana Laššáková** (* 22. máj 1952, Plavnica) je slovenská právnička a bývalá sociálnodemokratická politička, bývalá poslankyňa. V rokoch 2017 až 2023 bola sudkyňou Ústavného súdu SR.

## Štúdium a kariéra
V roku 1976 absolvovala štúdium na Právnickej fakulte Univerzity Komenského v Bratislave.  Pracovala ako právnička v chemičke Slovenské lučobné závody v  Hnúšti (1976&nbsp;–&nbsp;1984), na generálnom riaditeľstve združenia celulózo-papierenských podnikov SLOVCEPA, Banská Bystrica (1984&nbsp;–&nbsp;1987) a v Biotike š. p. Slovenská Ľupča (1987&nbsp;–&nbsp;1993). V rokoch 1993&nbsp;–&nbsp;2002 pôsobila ako komerčná právnička. V období 2004 až 2017 advokátka.

## Politická činnosť
Jana Laššáková bola predsedníčkou krajskej organizácie strany SMER - sociálna demokracia v Banskobystrickom kraji a členkou predsedníctva strany. Ako poslankyňa NR SR za túto stranu pôsobila medzi rokmi 2002 až 2017. Od roku 2012 predsedníčka parlamentného klubu strany.

V rokoch 2012 až 2016 bola vo funkcii podpredsedníčky Národnej rady. Počas celého politického pôsobenia bola členkou Mandátového a imunitného výboru, Výboru Národnej rady Slovenskej republiky na preskúmavanie rozhodnutí Národného bezpečnostného úradu, Ústavnoprávneho výboru a Výboru pre ľudské práva a národnostné menšiny.

V novembri 2014 bola na jeden deň poverená výkonom funkcie predsedu NR SR.

Jej členstvo v strane SMER-SD zaniklo 13. decembra 2017 na základe menovania do sudcovskej funkcie. Rezignovala tiež na funkciu predsedníčky krajskej organizácie v Banskobystrickom kraji, vo funkcii ju vystriedala jej menovkyňa Ľubica Laššáková.

## Sudkyňa Ústavného súdu
Po takmer trojročnom spore prezidenta Andreja Kisku s Národnou radou SR o vymenovaní ústavných sudcov 6. decembra 2017 Ústavný súd SR rozhodol, že Kiska musí vymenovať siedmich sudcov zvolených NR SR napriek jeho výhradám o ich odbornosti. Aj keď Kiska rozhodnutie kritizoval, za sudcov 14. decembra vymenoval troch zo zvolených: Mojmíra Mamojku, Miroslava Duriša a Janu Laššákovú.
Začiatkom septembra 2023 sa vzdala funkcie sudkyne Ústavného súdu. Funkcia jej zanikne k 30. septembru 2023.
## Kritika
Podľa informácií denníka Plus jeden deň získali neziskové organizácie priateľa poslankyne Jany Laššákovej štátny príspevok na zriadenie tzv. sociálneho podniku. Laššáková je tiež kritizovaná pre signalizovanie poslancom NR SR za stranu SMER-SD ako majú postupovať pri hlasovaní. 

## Referencie

## Iné projekty

## Externé odkazy
* Jana Laššáková na stránke strany SMER-SD
* Jana Laššáková v zozname poslancov NR SR
* Jana Laššáková na Osobnosti.sk

Kategória:Slovenské političky
Kategória:Slovenskí právnici
Kategória:Politici Smeru
Kategória:Podpredsedovia NR SR
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Osobnosti z Plavnice
Kategória:Poslanci NR SR (2016 – 2020)
Kategória:Absolventi Právnickej fakulty Univerzity Komenského v Bratislave
Kategória:Sudcovia Ústavného súdu SR
Súmračník jahodový

**Súmračník jahodový** (*Pyrgus malvae*) je motýľ z čeľade súmračníkovité (*Hesperiidae*).

## Iné projekty

Kategória:Súmračníkovité
Genealógia (história)

**Genealógia** alebo **rodopis** je pomocná veda historická skúmajúca vývoj rodov a vzťah medzi rodovo príbuznými jedincami. Prezentuje aj s tým súvisiace biologické, historické, sociologické a právne dôsledky.

Rodopisné bádanie vychádza od jedinca -- príslušníka rodu buď ako ploditeľa (rodiča) alebo splodeného (zrodeného) a podľa toho skúma jeho rodinné vzťahy k predkom (ascendentom) alebo k potomkom (descendentom).

Súhrn predkov jedinca sa nazýva vývod. Vývod zvykol byť hodnotený obzvlášť po právnej stránke, keď išlo o nástupníctvo na trón, zverenectvo či dedičstvo, v dnešnej dobe je dôležitou pomôckou pri biologickom a sociologickom skúmaní, ukazuje vplyvy dedičnosti a znázorňuje vzájomné prestupovanie najrôznejších spoločenských vrstiev v jednotlivých rodoch.

Potomstvo jednotlivca (páru jedincov) sa nazýva rozrod pokiaľ ide o všetkých potomkov *po meči* aj *po praslici* alebo rodokmeň pokiaľ sa prihliada iba k potomkom mužských členov (t. j. k osobám s rovnakým rodovým menom).

## Literatúra
* Kol. autorov: *Kontinuita a diskontinuita genealógie a heraldiky.* Martin : Slovenská genealogicko-heraldická spoločnosť, 2010, 239 s. ISBN 978-80-970196-2-4
* ŠIŠMIŠ, Milan (ed.): *Erbové listiny / Patents of Arms.* Martin : Slovenská genealogicko-heraldická spoločnosť, 2006, 238 s. ISBN 80-89023-86-X
* ŠIŠMIŠ, Milan (ed.): *K dejinám genealogického výskumu na Slovensku.* Martin : Slovenská genealogicko-heraldická spoločnosť, 2007, 108 s. ISBN 978-80-968717-8-0
* OROS, Zuzana - ŠIŠMIŠ, Milan: *Rodové postupnosti a ich grafický vývoj.* Martin : Slovenská genealogicko-heraldická spoločnosť, 2004, 214 s. ISBN 60-968717-5-7

## Externé odkazy
*Genealogický inštitút Slovenska 
* Slovenská genealogicko – heraldická spoločnosť
* WERTNER, Moriz / ''Die Grafen von St. Georgen und Bösing : Genealogische studie.'' Wien: Selbstverlag, 1891. 96 s. - dostupné v Digitálnej knižnici UKB - genealogická štúdia